JohanHeinsen/ENO huggingface dataset:
Lolland-Falsters Stifts-Tidende, 1840-01-26
J de fleste slesvig-holsteenske Adresser udtales Ønsket og en fælleds Repræsentation for begge Hertugdømmerne og om Giengivelse af Skattebevillingsretten. Hs. Majestæts Svar gaaer, næsten ordlydende til dem alle, ud paa, at man ikke har opfattet Meningen af det aabne Brev af 3die December, men at Allerhøistsamme forøvrigt ikke miskjender den i Adresserne udtalte Troskab og Hengivenhed.
Lolland-Falsters Stifts-Tidende, 1840-01-26
Veile Avis indeholder følgende sørgelige Efterretning fra Fredericia. J Omegnen var en Klapjagt foranstaltet, hvori endeel Borgere og Bønder deeltoge. Kollecteur Boalth var udnævnt til Formand, og skulde som saadan paasee at ingen Uforsigtighed skeete med de ladte Bøsser. Jdet han staaende foran Bønderne, beder dem om at være forsigtige, udbryder en af dem: der kan De see at min er ikke spændt. J det Samme gaaer Skuddet af og rammer Boalth lige i Livet. Den Ulykkelige udaander paa Stedet med de Ord: Gud!
Lolland-Falsters Stifts-Tidende, 1840-01-26
min Kone og mine Børn, Hans Broder, der og saa deeltog i Klapjagten, faldt i Afmagt ved det rædsomme Syn og maatte bæres bort. Den Afdøde, En Mand i sin bedste Alder, og en meget stræbsom Familiefader, efterlader en ung Hustru og tvende Børn. (Jfølge en anden Beretning havde Boalt selv taget den paa Jorden liggende Bøssepibe i Veiret, og var da Skuddet gaaet af.)¬
Lolland-Falsters Stifts-Tidende, 1840-01-26
J Nordisk Kirketidende No 1 for 1840 læses: Gjenpart af en Ansøgning til Kongen og Ritual Forandringen fra Beboerne af Østersnede Sogne, Veile Amt, hvori de veemodig bede om at blive forskaanede for den foreslagne nye Alterbog og KirkeRitual, som trykker mange modige Taarer af deres Øine. Endnu tilføies, at et betydeligt Antal af Raarup og Korning Sogne, item en Deel af Hedensted, Sindberg, Greis og Hoesel Sogne ønske den samme Begjæring. De talrige Protester og Erklæringer ere ogsaa forøgede med et nyt Skrift: Erklæring fra os underskrevne Medlemmer af vor danske christne Menighed o. s. v., udgiven af Gaardmand R. Ottesen, hvori flere end 2000 Borgere og Bønder paa det Bestemteste have erklæret sig mod de af Biskop Dr. Mynster foreslaaede Forandringer saavel i Collecterne som ved Daaben og Nadveren, og for vor gamle Alterbog. – Skriftet faaes i den Wahlske Boglade for 1 Rbmk.
Lolland-Falsters Stifts-Tidende, 1840-01-26
Horsens Avis omtaler en i Landsbyen Hald rup stedfunden Ulykke ved Uforsigtighed med Gevær.
Lolland-Falsters Stifts-Tidende, 1840-01-26
En ung Mand havde nemlig henlagt sit ladte Gevær med Percussionslaas over sin Seng. Da han hast vilde bruge det, greb han det og trak til, da der var Noget i Veien, hvorved Geværet gik af, og han hjelskjød sin Moder paa Stedet. Det unge Menneske omtaltes hæderligt af Alle og er nu Fortvivlelsen nær.
Lolland-Falsters Stifts-Tidende, 1840-01-26
Jfølge det nu udkomne Bank-Regnskab for Aaret 1838-1839, udgjorde Bankens Formue d. 31. Juli 1839. 5,190,820 Rbd. da Activerne beløb sig til 28,144,032 og Passiverne til 22,935,212 Rbd. Gjelden deler sig i følgende Hovedposter: Seddel gjeld, 16,519,221 Rbd., Laanet af 4 Febr. 1820. 2,189,000 Rbd., uopsigelige Ogligationer: 2, 135,820. Rbd. Bankhæftelsernes Beløb udgjør kun 2,562,602. Rbd., hvoraf 331,829 Rbd. komme paa Hertugdømmerne. Med Hensyn til Bankens Virksomhed i det forløbne Bankaar, som Laane-Jnstitut, sees at den havde udlaant 2,801,000 Rbd. mod haandfaaet Pant, og 282,062 Rbd. i faste Eiendomme. - Den har disconteret 7137 Vexler til et Beløb af 7,862,000 Rbd. Efter Fradrag af samtlige Udgifter udgjorde Overskuddet 594,000 Rbd., og i Sølvmønt, Sølvbarrer og H. Bco. 4,104,536 Rbd.
Lolland-Falsters Stifts-Tidende, 1840-01-26
Aalb. Avis vil vide, at der snart vil indtræde betydelige Besparelser og Reductioner i Armeen; at Recrutterne til Regimenternes Supplering ikke skulle indkaldes; at de hjempermitterede Mandskaber for de 3 sidste Aar skulle fupplere 3 kjøbenhavnske Regimenter, hvorimod de øvrige Regimenters Troppe hold følgelig vil blive formindsket. Ligeledes tales og Jnddragelsen af flere Regimenter i Hovedstaden og Provindserne. Ringkloster ved Skanderborg er i disse Dage solgt af Kammerjunker v. Arenstorff til Cand. phil. Andersen fra Aarhuus for 23,000 Rbd., med ubetydelig Besætning. For 78 Aar siden kostede denne Eiendom kun 1415,000 Rbd. (Rand. Av.)¬
Lolland-Falsters Stifts-Tidende, 1840-01-26
J Aalborg er en Dampskibsfart paa Kjøbenhavn og Norge nærved at komme istand. Planen til dette Foretagende er lagt af Dhrr. Kæmner Wulff, Kjøbmand Hallengreen og Procurator Møller. 500 Actier, hver paa 100 Rbd., udfordres til at udføre det. Dampskibet, paa c. 20 Hestes Kraft, skal kjøbes i England. Farten vil skee een Gang ugentlig til og fra Kjøbenhavn, og een Gang i samme Uge til og fra Frederiksværn. (Aalb. Av.)
Lolland-Falsters Stifts-Tidende, 1840-01-26
Den mercantilske Forening har voteret Etatsraad Koch en Taksigelse for den Maade, hvorpaa han her indrettet det for samme bestemte Locale, (paa Børsen, og har i samme Anledning tilstillet ham et smagfuldt Stykke Sølvtøi, som et Beviis paa dens Erkjendtlighed.
Lolland-Falsters Stifts-Tidende, 1840-01-26
Ligesom Hr. H. P. Holst's smukke Digt ved Kong Frederik den Sjettes Død udkom fra det berlingske Establissement, udstyret med en Smag og Elegance, som hidindtil ikke er opviist Mage til i vore Officiner, saaledes har denne Digters Farvel i samme Officin modtaget en ikke mindre smagfuld Udstyring. Over Digtet, der er trykt paa hvid tavlet Grund, sees det danske Vaaben, omgivet af en Palmegreen og Egegrene. Det Hele omslutter en hvid Ramme en relief. – Det faaes, ligesom det tidligere, hos Boghandler Reitzel.
Lolland-Falsters Stifts-Tidende, 1840-01-26
(Dagen.)
Lolland-Falsters Stifts-Tidende, 1840-01-26
Rendsburger Wochenblatt modsiger den i Kjøbenhavnsposten indrykkede Meddelelse, at Staden Rendsborg d. 6te December, samme Dag som Efterretningen og Kongens Død indløb, havde feiret 500 Aars Jubilæumet for Grev Gerhard, der havde forlenet Byen med Privilegier og Rettigheder. Festen skulde rigtignok have fundet Sted paa denne Dag, men var strax bleven opgivet, saasnart Sørgebudskabet indtraf fra Kjøbenhavn.
Lolland-Falsters Stifts-Tidende, 1840-01-26
J Hamborgerbladet der Freischus No 1 for 1840 læser man: Den nye Konge af Danmark kan lade sit Palais tapetsere med lutter Adresser, saamange indløbe der fra alle Kanter. Den meget frisindede Monark besvarer dem alle saa viist, humant og fast, at Adressenterne faae Leilighed til at overbevise sig om, at en Konge kan være meget fri og faderligsindet uden at ophøre at være Konge.
Lolland-Falsters Stifts-Tidende, 1840-01-26
Under 13de Decbr. f. A. er allernaadigst meddeelt Hr. Bogtrykker W. Laub Bevilling til at udgive Lollands-Falsters Stiftstidende.
Lolland-Falsters Stifts-Tidende, 1840-01-26
Ved Avisens Slutning var den kjøbenhavnske Post for i Gaar endnu ikke ankommen.
Lolland-Falsters Stifts-Tidende, 1840-01-26
Blandet. J Boos begav sig forleden det sjeldne Tilfælde, at To, som havde en Proces sammen, Begge faldt igjennem. Som nemlig Processen, der førtes mellem Præsten og de barmhiertige Brødre, var allerbedst i Gang, gav Gulvet pludseligt efter, og Dommer, Parter og Tilhørere styrtede hultertilbulter ned mellem hverandre. Underneden boede en fattig Skjærslipper, der dog slap med nogle Contusioner, skjøndt hele Processens Byrde faldt paa ham.
Lolland-Falsters Stifts-Tidende, 1840-01-26
J Landsbyen Sololva i Siebenburgen ere Jndbyggerne blevne meget foruroligede, da flere vallachiske Geistlige have fortalt, at i afvigte Sommer en Jernkasse er falden ned fra Himlen, i hvilken der, da den endelig ved 9 Geistliges indstændige Bønner aabnede sig, fandtes et Skrift, der forkyndte, at at naar Folket fremdeles vedblev med sin syndige Levemaade, skulde der vise sig Fugle med Jernnæb, som vilde opæde hele Verden. Da Folket med Bestemthed troer paa denne Prophetie, er Forskrækkelsen almindelig.
Lolland-Falsters Stifts-Tidende, 1840-01-26
Bekjendtgjørelser. Undertegnede tillader sig at anmode dem, der staae tilbage med Betalinger for Avisen og Avertissementer for de foregaaende Qvartaler, om behageligst snarest muligt at afgjøre disse. Nykjøbing den 25de Januar 1840. C. Tidemand, Udgiver.
Lolland-Falsters Stifts-Tidende, 1840-01-26
Assembleerne i Saxkjøbing.
Lolland-Falsters Stifts-Tidende, 1840-01-26
De 3de sidste Assembleer i Saxkjøbing blive afholdte Onsdagen den 5te Febr., Søndagen den 1ste Marts og Onsdagen den 25de Marts. Begyndelsen er som sædvanlig Kl. 7. Bestyrelsen. 150 Tønder Rohanske Kartofler kan faaes for 9 Mk. pr. Tønde paa Prindseholm. Den ægte Rohanske Kartoffel er rød med mange dybtliggende Øine.
Lolland-Falsters Stifts-Tidende, 1840-01-26
En Møllersvend med godt Skudsmaal og Beviis for sin Duelighed kan erholde Tjeneste hos en Møller paa Falster til 1ste Mai d. A. Adressecontoiret giver nærmere Underretning
Lolland-Falsters Stifts-Tidende, 1840-01-26
For en skikkelig Karl, der forstaaer at passe Heste, og har lært at kjøre, anviser Redactionen Condition som Kudsk til 1ste Maji. 201 Rbd. 40 1/2 s. S. og T., af Baroniet Guldborg lands Overformynderies Midler, ere strax at faae til Laans, mod anordnet Sikkerhed.
Lolland-Falsters Stifts-Tidende, 1840-01-26
Af Corselitze og Carlsfeldts Godsers Overformynderies Midler kunne 200 Rbd. Sedler strax erholdes til Laans, naar det Fornødne desangaaende ordnes med Undertegnede. Corselitze den 23de Januari 1840. P. Andersen.
Lolland-Falsters Stifts-Tidende, 1840-01-26
Licitation. Fredagen den 28de Februar næstkommende, Formiddag Kl. 11 slet, bliver paa denne Byes Raadhuus afholdt offentlig Licitation over Opførelsen af et Raad- og Arresthuus heri Byen. Conditionerne, hvorefter Arbeidet vil blive bortliciteret, saavelsom Overslaget og Tegningen, hvorefter Arbeidet vil være at udføre, er henlagt til Eftersyn paa mit Contoir. Hammerich. Nakskov den 23de Januar 1840.
Lolland-Falsters Stifts-Tidende, 1840-01-26
Auction. J Følge Reqvisition af vedkommende Udlægshaver, bliver det Skipper Rasmus Thomsen tilhørende og ved denne Byes Strand under a 26 beliggende Sted, der bestaaer af: 1. Et Stuehuus 14 Fag, Grundmuur til Gaden og iøvrigt Bindingsværk, med deri værende Vindovne og en Bilægger-Ovn samt en Brændeviinskjedel og en Bryggerkjedel, 2 fire Fag Tilbygt, Muur og Bindingsværk, ligeledes indrettet til Værelser, 3 fire Fag, samme Bygt, indrettet til 2de Værelser med Kjelder under, 4. ser Fag Halvtag, indrettet til Brændehuus og Koestald m. v. 5, syv Fag dobbelt Stok, Muur og Bindingsværk, indrettet til Pakhuus og Kornlofter, 6. fem Fag Halvtag, indrettet til Pakhuus, 7. Gaardspladsen og en stor Hauge, samt den Stedet tillagte Jordlod paa Madeskov, bortsolgt ved 3de offentlige Auctioner, som afholdes paa Raadstuen her i Byen Mandagen den 2den, 16de, og 30te Martz d. A. Formiddag Kl. 11. Hvilket herved bekjendtgjøres til Efterretning for Liebhavere og Pantecreditorer i Overeensstemmelse med Pl. 32 April Nakskov den 23de Januar 1840. Hammerich. Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1840-01-28
Lollands. Falsters Tidende. stese Tirsdagen den 2 Januar. No 12
Lolland-Falsters Stifts-Tidende, 1840-01-28
Udenlandske Nyheder. England. Dronningen har den 16de dennes aabnet Parlamentet med en Tale, hvor hun tillige meddeelte Parlamentet sit forestaaende Giftermaal med Prinds Albrecht af Sachsen=Coburg-Gotha. Forøvrigt indeholder Talen aldeles Jntet af Betydenhed, thi foruden den almindelige Forsikkring, om at England er i god Forstaaelse med de europæiske Magter, omtales specielt kun Krigen i Spanien, som man snart venter endt. Forholdet til Persien og China er og omtalt, men i ganske almindelige Udtryk, og Talen er saaledes vistnok det meest intetsigende Actstykke, der i længere Tid er forelagt det engelske Parlament. At Frankrig og Alliancen med dette Land aldeles ikke er omtalt, har vakt endeel Opsigt, ligesom og Overhuset vedtog i sin Svars-Adresse at omtale Prinds Albrechts Religion, skjøndt flere af Ministrene gjorde opmærksom paa det Overflødige heri, da det engang ved Lovene var bestemt, at Dronningens Mand stedse skulde være en Jkke=Katholik. Ogsaa i Underhuset bleve Ministrene gjorte endeel Spørgsmaale, og Gjenstande, der ikke vare berørte i Trontalen, men Forhandlingerne vare dog i det Hele temmelig matte og intetsigende. – For Chartisterne frygter man stedse meere og meere, da man opdager at de ere meget virksomme, og holde hemmelige Forsamlinger, hvortil de komme væbnede. - Torierne have holdt en Forsamling hos Robert Peel i hvilken det blev besluttet ikke at gjøre noget Amendement til Svars-Adressen, men derimod meget snart fremkomme med en Motion, der skulde sætte Ministeriets Kræfter paa Prøve. – Efterretningerne fra Canada lyde meget gunstige og det synes som Generalgouverneuren har forstaaet at tilfredsstille alle Partier.
Lolland-Falsters Stifts-Tidende, 1840-01-28
Frankrig. Kongen har modtaget Deputeretkammerets Svarsadresse, og besvaret den med megen Velvillie. J Deputeretkammeret er intet mærkeligt passeret, og endnu synes det besjælet af meget fredelige Følelser. Finantsministeren har fremlagt et Lovforslag om den saa længe omtalte Renteconversion, ifølge hvilket Finantsministeriet bemyndiges til at indløse 5 pCt. Renten til dens Pariværd, og at give Besidderne en Erstatning af 50 til 100 Centimes. Da dette Forslag for at erholde Lovskraft skal antages af begge Kamrene og Kongen, tvivler man meget paa at det vil komme istand, fordi man veed, at Pairerne ere afgjorte stemte imod det, og neppe ville forandre Anskuelser, da det almindeligt antages, at Kongen og Hoffet ikke ønske Renteconversionen gjennemført. At Alliancen med Frankrig aldeles ikke er omtalt i den engelske Trontale, give de franske Blade rigeligt Stof til Omtale, og man antager almindeligt af denne Omstændighed at Alliancen i Virkeligheden kan ansees for hævet. Jmidlertid trøste Bladene, sig med, at om der endog kan skee noget mod Frankrig i Europa, vil der dog ikke skee noget uden dette Land. – J Foir har der været alvorlige Uroligheder, der dog ikke havde nogen politisk Tendents. Landalmuen var nemlig bleven opbragt over at Afgifterne paa Qvæget, som de indførte i Byen, var bleven forhøiet, og da en betydelig Hob var samlet, begyndte de at kaste med Stene paa de vagthavende Gensd'armer og Municipalgardister. Mairen ilede nu til, men blev saaret af et Steenkast, hvorefter han gav Ordre til at bruge Magt, hvorved flere af Bønderne bleve dræbte og saarede.
Lolland-Falsters Stifts-Tidende, 1840-01-28
Spanien. De gjentagne Rygter om at de Franskes Konge søgte at faae et Giftermaal bragt istand mellem en af hans Sønner og Dronningen af Spanien har bevæget den engelske Gesandt i Madrid til herom at gjøre Forespørgsel hos den franske, der bestemt nægtede at han for Tiden havde nogen hertil sigtende Jnstrux. Efter et almindeligt Rygte i Madrid skulde det være DronningRegentindens Hensigt at sende Seierhertugen til London til Dronning Victorias nærforestaaende Formæling, for paa denne Maade at blive af med en General, der alt oftere har skuffet Hoffets Forventninger, og til hvem Armeen har særdeles megen Tillid, imidlertid er der god Grund til at tvivle paa, at Espartero vil modtage denne hæder 2de lige Forviisning. – Efter de senere Efterretninger begynder Cabrera atter at komme sig.
Lolland-Falsters Stifts-Tidende, 1840-01-28
Jtalien. Hertugen af Bordeaux har havt sin Afskeedsandients hos Paven og har kort derefter forladt Rom for at tage til Neapel, hvor han agter at opholde sig en kort Tid. Efter de senere Efterretninger fra Rom, der tildeels synes at være af officiel Karakteer er Hertugens eneste Øiemed med sin Reise den, at indsamle Kundskaber.
Lolland-Falsters Stifts-Tidende, 1840-01-28
Tydskland. Kongen af Hannover vedbliver med megen Kraft og Conseqvents at følge sit Øiemed, nemlig aldeles at tilintetgjøre Forfatningen af 1833, og han har derfor ikke alene til forskjellige Tider befalet Undersøgelser indledte mod dem, der viste sig som Tilhængere af den af ham eensdigen ophævede Forfatning, men han har nu og udfærdiget en Forordning ifølge hvilken det under Straf er forbudt enhver Dommer at paaberaabe sig den gamle Forfatning, der for stedse er hævet. Læser man forøvrigt Regjeringsbladene, skulde man troe, at Tilstanden i Hannover var fortræffelig, men sammenholder man hermed de andre Efterretninger, faaer man en meget modstridende Skildring.
Lolland-Falsters Stifts-Tidende, 1840-01-28
Tyrkiet. Sultanen har publiceret en Anordning, hvorved Organisationen af den store Raadsforsamling bestemmes. At her er indført en aldeles parlamentarisk Form, kan ikke andet end opvække almindelig Forundring. Ligeledes er der Tale om med enkelte Modificationer at indføre ede Napoleon i Tyrkiet. J Ægypten har Mehemed Alt med megen Høitidelighed bekjendtgjort Sultanens bekjendte Hatischerif. - Om Afgjørelsen af de forviklede Forhold mellem Sultanen og Vicekongen hører man nu atter, at Østerrig skal være fremkommen med et nyt Mæglingsforslag, efter hvilket Mehemed Ali skulde succederes af Jbrahim i Ægypten og Syrien, men der er kun liden Grund til at antage, at Mehemed vil underkaste sig denne Bestemmelse, hvorimod der er mere Grund til at antage, at en Correspondent har opfattet Sagen rigtigere naar han paastaaer, at samtlige Vedkommende kun søge at trække Sagen i Langdrag indtil andre Omstændigheder giør en europæist Krig nødvendig, og først naar denne er endt vil man alvorligen tænke paa en Ordning af de orientalske Forhold. At en saadan Krig alt skulde udbryde i dette Foraar synes dog ikke troligt, skjøndt Mehemed Alis Yttringer og Rustninger lader formode at han til den Tid venter at det vil bryde løs.
Lolland-Falsters Stifts-Tidende, 1840-01-28
Fædrelandet. Ved Hs. M. Kong Frederik den Sjettes Død har Frederiksværks Gods lidt et dobbelt Tab, da det tillige har mistet sin Godseier. Hvorledes det for Fremtiden vil blive dermed, veed man ikke. Efter den Hær af Embedsmænd at dømme, som lønnes deraf, maa det være et meget indbringende Gods. Det har en kgl. Administration og Hoved kontoir i Kjøbenhavn, samt to Jnspecteurer, en Materialforvalter, en Magazinforvalter, en Skovrider, en Læge og en Birkedommer. Den ene Jnsp. har desuden en Broder eller Fætter som Assistent, og den anden en Svigersøn som Bestyrer af Grønnesøegaard. Jntet Under derfor, at Godset skal være i flere hundretusinde Rbd. Gjæld. Nogle troe, at Godset vil blive solgt til Fæsterne paa samme Maade som Kronens Godser paa Frederiksborg og Cronborg Amter, og at Fabrikerne ville (Den Frisd.) blive bortforpagtede. En af Procurator Hansens (af tidligere Offentliggjørelse bekjendte Sager mod Gjæstgiver Jelstrup i Frederikshavn) er paakiendt i Landsoverretten. Den paaankede Underretsdom og foregaaende Behandling blev kjendt uefterrettelig at være, og Jelstrup, samt Underretsdommeren, Overand. Lassen, tilpligtede in solidum at betale Procur. Hansen i Procesomkostninger for begge Retter 40 Rbd. I Anledning af Bøndernes Tilbud om at bære Kongens Liig, hedder det i Allg. Zeit. fra Kjøbenhavn: "Spørger man en af dem, om de vel have beregnet Veiens Længde (4 Miil), det haarde Veir og Kistens Tyngde, saa svare de Vor gode Kong Frederik har taget en langt større Byrde fra vore Skuldre: Livegenskabets Aag og Godseiernes Tryk, derfor ville vi nok bære ham. Vi ere over 30,000 haandfaste Mænd, og ville ikke skye at gaae om det saa var 10 Mile, for at vise vor kjære Landsfader den sidste Kjærlighed.
Lolland-Falsters Stifts-Tidende, 1840-01-28
Fra Fredericia skrives i Aalb. Av. Den 15. de, om Aftenen Kl. 9, paa samme Tid Processionen ved den høisalige Konges Liigbegængelse i Kjøbenhavn tog sin Begyndelse, afholdtes en Sørgefest i det herværende Exerceerhuus, hvor den afdøde Konges Buste med en Krands af Jmmorteller var placeret i en Rische, omgiven af Voxlys, omvundne med Sørgeflor, samt en Lys=Pyramide og 2 Drabanter med Hellebarder foran samme. Ved hver Side stode Commandeersergeanter og Underofficerer, og afsang Jngemanns skjønne Mindesang, hvorpaa dernæst en Sørgecantate, i Overværelse af Regimentets Officerer tilligemed Borgere og endeel Damer samt Byens Embedsmænd, Alle en galla, blev afsungen. J Byens Kirker, saavelsom ogsaa i de catholske og reformeerte Capeller, samt i den mosaiske Synagoge, blev om Formiddagen en Sørge Gudstjeneste afholdt. - Hs Kongelige Høyhed Kronprindsen ventes først om en Maanedstid tilbage her til Byen."
Lolland-Falsters Stifts-Tidende, 1840-01-28
Den 24de dennes var Middags-Galla-Taffel hos Hs. Maj. Kongen. De for Øieblikket sig i Kjøbenhavn opholdende Gesandter fra det Keiserlige Russiske, Oldenborgske, Mecklenborg-Schwerinske og Mecklenborg-Strelitzske Hoffer, spiste ved det Kgl. Taffel. Hs. Maj. udbragte over Taffelet Skaaler for Keiseren og Keiserinden af Rusland, for Storhertugen af Oldenborg og for Hertugerne af Mecklenborg-Schwerin og Mecklenborg-Strelitz.
Lolland-Falsters Stifts-Tidende, 1840-01-28
Hans Majestæt har udnævnt Kronprindsen af Preussen Friederich Wilhelm til Ridder af Elephanten. Det er overdraget Baron Rumohr at være Overbringer af denne Orden.
Lolland-Falsters Stifts-Tidende, 1840-01-28
J Dag, den 28de Januar, Frederik den Sjettes Fødselsdag, skulde Sørgehøitider finde Sted ved Universitetet og i Studenterforeningen. J denne vil Sørgefesten, der holdes om Middagen, bestaae i en Cantate af H. C. Andersen og Hartmann og en Sørgetale (paa Vers) af H. P. Holst. Ved Universitetets Sørgefest om Aftenen Kl. 7 vil, som tidligere meddeelt, en Cantate af Heiberg og Weyse blive udført og en Sørgetale holdt af Statsraad, Professor O. Bang, der for Tiden er Universitetets Rector magnisicus.
Lolland-Falsters Stifts-Tidende, 1840-01-28
Under 18de Januar er Grosserer Ryan erkjendt som de forenede nordamericanske Staters Consul ad interim her i Staden og andre danske Stæder, som ligge nærmere ved Kjøbenhavn end ved nogen anden americansk Consuls Opholdsted i Danmark.
Lolland-Falsters Stifts-Tidende, 1840-01-28
Det vigtige Spørgsmaal om en almindelig Værnepligts Jndførelse i Danmark vil, som man erfarer, efter kongelig befaling, blive underkastet nøiere Undersøgelse og Drøftelse, og man imøde seer til denne Hensigt Udnævnelsen af en Commission, bestaaende af flere af vore dygtigste Militaire. De og denne Sag af Capt. Tscherning i hans bekjendte Brochurer udviklede Principer torde ved denne Leilighed blive Gjenstand for en større Opmærksomhed end de hidtil have mødt, selv hos Mænd af Faget.
Lolland-Falsters Stifts-Tidende, 1840-01-28
Ved den i Mandags i forrige Uge i Studenterforeningens Locale afholdte meget talrige Generalforsamling af de academiske Borgere blev angaaende Hovedspørgsmaalet. Hvorvidt en formal Organisation af den danske Studenterstand er ønskelig, eller ikke, ingen egentlig Beslutning tagen, paa Grund at Forslaget ikke iforveien havde været bekjendtgjort og følgeligen ikke kunde drøftes med den fornødne Alsidighed. Derimod blev en Committee udnævnt for at tage Sagen under nøiere Overveielse og at forelægge sine Betænkninger for en ny Generalforsamling, som om føie Tid bliver at afholde.
Lolland-Falsters Stifts-Tidende, 1840-01-28
Hs. Majestæt er allernaadigst kommen Kronens Regiments Ønske imøde, at Erindringen om den Taknemmelighed det skylder dets forevigede Regimentschef, høisalig Kong Frederik den Sjette, maatte knyttes til Regimentets stedsevarende Hæder og Ære, ved at tildeele dette brave Regiment nye Faner, prydede med Kong Frederik den Siettes Navnetræk.
Lolland-Falsters Stifts-Tidende, 1840-01-28
Til flere af Rygtet omtalte Ulykker som have fundet Sted ved den daglige Ringning med Kirkeklokkerne, hører, at En af Kirkeværgerne i Vigerslef Sogn, som vilde smøre Gængerne under selve Ringningen, blev ramt af Klokken og et Offer for sin Uforsigtighed. (H. Av.)
Lolland-Falsters Stifts-Tidende, 1840-01-28
En nitteenaarig smuk og dannet Dame ønsker at indlade sig i Ægteskab med en ung og smuk Mandsperson af en dannet Familie. Da hun selv er i Besiddelse af 40,000 Rbd. paasees det ikke om han eier noget. Men uden at være udmærket smuk nytter det ikke han melder sig. Billetter mærket Kjærlighed bedes aflagte paa O. Thomsens Avis kontoir i Odense. (Th. Av.)
Lolland-Falsters Stifts-Tidende, 1840-01-28
Oberstlieutnant, Prinds Ludvig til BentheimSteinfurt er under 23de dennes allernaadigst udnævnt til Oberst og er bestemt til at afgaae i en speciel Mission til St. Petersborg.